《岳州行郡竹篱》
唐代·张说

山郡不沟郭，荒居无翳壅。爱人忠主利，善守闭为勇。

苟非小勤瘁，安得期逸宠。版筑恐土疏，襄城嫌役重。

藩栅聊可固，筠篁近易奉。差池截浦沙，缭绕缘隈垄。

矗似长云亘，森如高戟耸。预绝豺狼忧，知免牛羊恐。

闾里宽矫步，榛丛恣踏踵。始果游处心，终日成闲拱。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。